**«1944»** — песня, напісаная і выкананая ўкраінскай спявачкай Джамалай. Яна прадстаўляла Украіну на конкурсе песні Еўрабачанне 2016 і перамагла, набраўшы ў агульнай складанасці 534 бала. Музычны кліп на песню выйшаў 21 верасня 2016 года.

Значэнне і тэкст песні
----------------------

Тэкст песні "1944" тычыцца дэпартацыі крымскіх татараў Савецкім Саюзам з боку Іосіфа Сталіна ў 1940-я гады, з-за іх нібыта супрацоўніцтва з нацыстамі. Асабліва Джамала была натхнёная гісторыяй пра яе бабулю Назылхан, якую дэпартавалі ў бясплодную Сярэднюю Азію калі ёй было крыху больш за 20 гадоў. Адна з дачок не перажыла падарожжа. Прадзед Джамалы ў гэты час ваяваў у Другой сусветнай вайне ў Чырвонай Арміі і, такім чынам, не змог абараніць сваю сям'ю. Песня таксама была выпушчана на фоне новых рэпрэсій крымскіх татараў пасля анексіі Крыма, паколькі большасць крымскіх татараў адмаўляюцца прыняць анексію.

Тэкст на англійскай мове напісаў паэт Арт Антанян. Прыпеў песні на крымскататарскай мове складаецца са слоў з крымскататарскай народнай песні пад назвай «Ey Güzel Qırım», якую Джамала пачула ад сваёй прабабулі, разважаючы пра страту маладосці, якую яна не магла правесці на Радзіме. У песні гучыць дудук, на якім грае Арам Кастанян, і ў ёй выкарыстоўваецца вакальны стыль мугам.

Нацыянальны адбор і конкурс песні "Еўрабачанне"
-----------------------------------------------

Украіна знялася з конкурсу песні "Еўрабачанне 2015" са спасылкай на выдаткі. Пасля прыняцця рашэння вярнуцца ў конкурс у 2016 годзе быў адкрыты працэс адбору для вызначэння прадстаўніка Украіны, які аб'ядноўвае рэсурсы дзяржаўнага вяшчальніка «UA: Перший» і прыватнага тэлеканала СТБ. Джамала была абвешчана адной з васямнаццаці канкурыруючых актаў ва ўкраінскім нацыянальным адборы на конкурс. Яна выступіла ў першым паўфінале 6 лютага 2016 года, дзе за яе прагаласавалі і журы, і тэлегледачы, адправіўшы яе да фіналу. У фінале, 21 лютага, журы паставіла яе на другое месца, а тэлегледачы на першае. Гэта стварыла нічыю з групай «The Hardkiss» і іх песняй "Helpless". Аднак Джамала была абвешчана пераможцам, бо тэлегледачы мелі прыярытэт над журы ў "тайбрэйку". Яна атрымала 37.77%, альбо больш чым 382 000 галасоў тэлегледачоў.

Джамала прадстаўляла Украіну на конкурсе песні "Еўрабачанне 2016", выступаючы ў другой палове другога паўфіналу. «1944» з'яўляецца першай песняй Еўрабачання, якая ўтрымлівае тэкст на крымскататарскай мове. Яна перамагла ў фінале, атрымаўшы другі самы высокі бал ад тэлегледачоў і другі самы высокі ад журы.

### Абвінавачэння ў палітызацыі

У лютым 2016 года ў інтэрв'ю газеце The Guardian Джамала сказала, што гэтая песня таксама нагадала ёй пра яе ўласную сям'ю, якая цяпер жыве ў Крыме, сцвярджаючы, што з моманту расійскай анэксіі Крыма ў 2014 годзе "крымскія татары знаходзяцца на акупаванай тэрыторыі". Тэкст песні, аднак, не датычыцца гэтай анэксіі. Правілы Еўрабачання забараняюць песні з тэкстамі, якія могуць быць вытлумачаны як якія маюць "палітычны змест". Адразу ж пасля выбару гэтай песні, некаторыя расійскія палітыкі, як і чыноўнікі незаконнага ўрада Крыма, абвінавацілі ўкраінскія ўлады ў выкарыстанні песні *"для абразы Расіі"* і *"выкарыстанні трагедыі татараў, каб навязаць еўрапейскім гледачам ілжывую карціну нібыта пераследаў татараў у расійскім Крыме"*.

9 сакавіка 2016 года ў твіце Еўрапейскага вяшчальнага саюза было пацверджана, што ні назва, ні тэкст песні не ўтрымліваюць "палітычнай прамовы", і таму яна не парушае аніводнага правіла Еўрабачання, што дазваляе ёй застацца ў конкурсе.

### Конкурс песні "Еўрабачанне"

Песня перамагла ў конкурсе песні "Еўрабачанне" 2016 года, атрымаўшы агульна 534 балы, што афіцыйна пераўзыходзіць папярэдні рэкорд, пастаўлены Аляксандрам Рыбаком сваёй песняй "Fairytale" ("Казка") на конкурсе песні "Еўрабачанне 2009", які ён выйграў з 387 баламі (аднак з-за новай сістэмы падліку балаў, вынікі не прама супастаўныя паміж сабой, бо колькасць балаў у папярэднім конкурсе была абмежаваная 492).

Нацыянальныя журы паставілі на першае месца з 320 баламі песню аўстралійскай выканаўцы, а тэлегледачы выбралі на першае месца песню расійскага выканаўцы з 361 балам. Аднак, вынік тэлегаласавання для Украіны ў 323 балы быў дастатковым, калі да яго журы дадалі 211 балаў. Гэта паставіла Украіну на першае месца, з агульнымі 534 баламі яна пакінула Аўстралію другой і Расію трэцяй.

Успрыманне крытыкамі
--------------------

Да фіналу ўкраінскага нацыянальнага адбору, песня "1944" атрымала 8.33 з 10 балаў ад журы блогу Еўрабачання «Wiwibloggs», самы высокі бал сярод шасці фіналістаў ва Украіне.

Чарты
-----

| Чарт (2016) | Пікавае становішча |
| --- | --- |
| Аўстрыя Ö3 Austria Top 75 | 54 |
| Бельгія Ultratip Flanders | 13 |
| Фінляндыя Radiosoittolista | 64 |
| Францыя SNEP | 49 |
| Венгрыя Single Top 10 | 40 |
| Расія TopHit | 129 |
| Іспанія PROMUSICAE | 32 |
| Швецыя Sverigetopplistan | 46 |
| Швейцарыя Media Control AG | 73 |
| Украіна TopHit | 2 |

Зноскі
------

1. ↑  Jamala - 1944 (Official Music Video) - YouTube
2. ↑  Crimean singer in line to represent Ukraine at Eurovision **(нявызн.)**.  The Guardian (11 лютага 2016). Праверана 6 красавіка 2020. (англ.)
3. ↑  Eurovision: Ukraine's entry aimed at Russia **(нявызн.)** (22 лютага 2016). Праверана 6 красавіка 2020. (англ.)
4. 1 2  Russia MPs slam Ukraine's choice of Crimean Tatar for Eurovision **(нявызн.)**(недаступная спасылка).  Yahoo News (23 лютага 2016). Архівавана з першакрыніцы 2 сакавіка 2016. Праверана 6 красавіка 2020. (англ.)
5. ↑  В первом полуфинале нацотбора на «Евровидение-2016» лидером стала Джамала **(нявызн.)** (9 лютага 2016). Праверана 6 красавіка 2020. (руск.)
6. ↑  A Eurovision win provides symbolic victory over Russian repression **(нявызн.)** (28 мая 2016). Праверана 6 красавіка 2020. (англ.)
7. ↑  Ukraine: NTU will not participate in Eurovision 2015 **(нявызн.)** (19 верасня 2014). Праверана 6 красавіка 2020. (англ.)
8. ↑  Ukraine: State broadcaster to collaborate with STB for national selection 2016 **(нявызн.)** (19 лістапада 2015). Праверана 6 красавіка 2020. (англ.)
9. ↑  Детальні результати глядацького голосування «Євробачення-2016» (фiнал) **(нявызн.)**, *СТБ* (21 лютага 2016). Праверана 6 красавіка 2020. Архіўная копія **(нявызн.)**. Архівавана з першакрыніцы 9 жніўня 2020. Праверана 7 кастрычніка 2022. (укр.)
10. ↑  The Ref. Group concluded that the title & lyrics of the song don't contain political speech and don't breach @Eurovision Rules. **(нявызн.)**.  Еўрапейскі вяшчальны саюз (9 сакавіка 2016). Праверана 6 красавіка 2020. (англ.)
11. ↑  Wiwi Jury: Ukraine’s Jamala with "1944" **(нявызн.)** (14 лютага 2016). Праверана 6 красавіка 2020. (англ.)
12. ↑  Wiwi Jury Results: Jamala is our favorite to win in Ukraine **(нявызн.)** (21 лютага 2016). Праверана 6 красавіка 2020. (англ.)
13. ↑  Jamala — 1944 Austriancharts.at (ням.). Ö3 Austria Top 40. Hung Medien. Праверана 6 красавіка 2020.
14. ↑  Ultratop.be — Jamala — 1944 (гал.). Ultratip. ULTRATOP & Hung Medien / hitparade.ch. Праверана 6 красавіка 2020.
15. ↑  Lescharts.com — Jamala — 1944 (фр.). French Singles Chart. Hung Medien. Праверана 6 красавіка 2020.
16. ↑  Archívum — Slágerlisták — MAHASZ — Magyar Hanglemezkiadók Szövetsége (венг.). Single (track) Top 10 lista. Magyar Hanglemezkiadók Szövetsége. Праверана 27 мая 2016.
17. 1 2  TopHit Track Info – Jamala, "1944"
18. ↑  Spanishcharts.com — Jamala — 1944 Canciones Top 50. Hung Medien. Праверана 6 красавіка 2020.
19. ↑  Swedishcharts.com — Jamala — 1944. Singles Top 60. Hung Medien. Праверана 6 красавіка 2020.
20. ↑  Jamala — 1944 swisscharts.com. Swiss Singles Chart. Hung Medien. Праверана 6 красавіка 2020.